**Моладзевая арганізацыя «Фаланстэр»** — маладзёжная арганізацыя, заснаваная ў канцы 2010 года ў Мінску, з’явілася як працяг ініцыятывы супольнасці «Забей». Пазіцыяніруе сябе як інтэлектуальная пляцоўка, якая камбінуе дзейнасць навуковых і асветніцкіх гурткоў, лекцый, дыскусій з практычна арыентаванымі дзеяннямі па прасоўванню новых форм арганізацыі моладзі.

Мэты
----

Арганізацыя ставіць сваёй мэтай стварэнне асновы і ўмоў для ўстойлівага развіцця асветніцкага, грамадзянскага, культурнага боку беларускага грамадства праз прымяненне лічбавых тэхналогій у жыцці людзей і супольнасцяў.

Дзейнасць
---------

**Асноўныя кірункі дзейнасці:**

* захаванне адкрытых і свабодных ведаў,
* дапамога розным супольнасцям у наладжванні ўнутраных камунікацый з выкарыстаннем адкрытага праграмнага забеспячэння,
* падтрымка юрыдычных інструментаў, якія дапамагаюць абараняць веды ад пагроз,
* арганізацыя інтэлектуальных публічных мерапрыемстваў.

Арганізацыя з’яўляецца сузаснавальнікам Young Pirates of Europe[en].

### Клубы

На базе «Фаланстэра» існуе шэраг адукацыйных клубаў.

Першы Друпал Дзень у Мінску
#### Drupal-клуб

Drupal-клуб — клуб па вывучэнні сістэмы сайтабудаўніцтва Drupal. Падчас дзейнасці клуба было рэалізавана некалькі сайтаў для некамерцыйных праектаў — Пірацкі Цэнтр і Каталог могілак. Апроч таго, Drupal-клуб праводзіць Drupal-злёты і адзначае Глабальныя дні вывучэння Drupal.

#### Феміда Фаланстэра

Феміда Фаланстэра — клуб па вывучэнні права. Адміністрацыйнае, крымінальнае, аўтарскае права, капірайт і правы чалавека — асноўныя тэмы. Падчас дзейнасці клуба быў створаны «Дапаможнік раварыста».

#### Linux-клуб

Linux-клуб — клуб па вывучэнні адкрытай аперацыйнай сістэмы Linux і іншых opensource прыкладанняў. На сустрэчах клуба разглядаюцца тэарэтычныя пытанні і вырашаюцца практычныя задачы, якія паўстаюць падчас працы з Linux-сістэмамі.

#### Кібер Кіно. Кінабункер 4.0-beta

Кібер Кінабункер — клуб аматараў лічбавых тэхналогіяў у сучасным жыцці.
На сустрэчах клуба праглядаюцца стужкі на тэму кіберпанку, антыўтопіяў і камп’ютараў, абмяркоўваюцца тэмы праглядаў, развіваюцца магчымыя сцэнары бачання будучыні Беларусі ў глабалізаваным лічбавым свеце.

#### 800x600

800x600 — клуб, які займаецца асветай людзей на прасунутым узроўні валодання камп’ютарам.
На базе клуба разглядаюцца:

* адкрытыя аперацыйныя сістэмы,
* праграмы з адкрытым зыходным кодам,
* гульні па-за залежнасцю ад платформы,
* цікавыя девайсы.

#### Мэш-клуб

Мэш-клуб — клуб па вывучэнні і развіцці вайфай і мэш-сетак у беларускім грамадстве.
На сустрэчах клуба разглядаецца пабудова вайфай-сетак, даследуюцца мэш-тэхналогіі і іх практычнае прымяненне.

#### Ars nova. Лічбавае мастацтва

Ars nova. Лічбавае мастацтва — клуб па вывучэнні open source графічных праграм.
На сустрэчах клуба засвойваецца праца з адкрытымі графічнымі прыладамі Gimp і InkScape.

#### Моўныя клубы (англійская, нямецкая)

The Falanster’s Speakers Club — клуб рыторыкі англійскай мовы.
Асноўныя прынцыпы клуба:

* адукацыя, якая кіруецца навучэнцамі, а не выкладчыкамі,
* ролевая структура для актыўнага ўдзела кожнага навучэнца,
* самастойнае абіранне формы і фармата навучання (выступы, дэбаты, пастаноўкі і г.д.),
* праца ў камандзе і ўзаемадапамога,
* ацэнка сваіх поспехаў на падставе самастойна распрацаваных крытэраў.

Wild.de — клуб рыторыкі нямецкай мовы.

### Праекты

Праекты «Фаланстэра» — увасабленне розных кірункаў дзейнасці арганізацыі з мэтай уплыву на сацыяльнае, культурнае, эканамічнае і палітычнае жыццё грамадства. Праекты «Фаланстэра» будуюцца паводле прынцыпаў адкрытых супольнасцяў. Усё матэрыялы арганізацыі трымаюцца капілефт-падыходу і публікуюцца пад ліцэнзіяй Creative Commons BY-SA (3.0 ці 4.0)

#### Вікіфікацыя

Вікіфікацыя — праект арганізацыі, напраўлены на ўмацаванне вікіпедыйнай супольнасці Беларусі (мерапрыемствы ў розных гарадах і мястэчках краіны, прыцягненне валанцёраў, праца з медыя-прасторай і піярам дадзенага кірунку).

Перыядычна «Фаланстэр» ладзіць Вікі-дні, мэта якіх развіццё і прасоўванне адкрытых ведаў, а таксама дадаванне артыкулаў і рэдагаванне беларускага раздзелу Вікіпедыі.

Прэзентацыя брашуры «Дапаможнік раварыста» ў Мінску
У 2016 г. скончана праца па стварэнні «Вікі-дапаможніка» — брашуры-інструкцыі для пачаткоўцаў — рэдактараў Вікіпедыі

«Фаланстэр» падтрымлівае міжнародны конкурс «Віківясна-2016».

#### Дапаможнік раварыста

У межах клуба «Феміда Фаланстэра» ў 2013 г. быў створаны «Дапаможнік раварыста», мэта якога прыцягнуць увагу грамадства да праблемаў веласіпеднага руху Беларусі. Прэзентацыя брашуры адбылася ў Мінску.

«Дапаможнік» выдадзены пад свабоднай ліцэнзіяй Creative Commons і даступны да загрузкі на дзвюх мовах.

У 2014 г. была створана новая версія «Дапаможніка раварыста».
Падчас працы над праектам да яго далучылася некалькі дзясяткаў валанцёраў. У гэтым годзе «Дапаможнік» быў прэзентаваны ў шэрагу гарадоў (Мінску, Гомелі, Магілёве, Брэсце, Гродне, Віцебску, Бабруйску).

#### Кампанія «Мяняй правілы!»

У 2014 г. запушчана кампанія «Мяняй правілы!». Яе сутнасць заключаецца ў матывацыі грамаядзян да электроннага ўдзелу грамадства ў супольных справах і вырашэнні агульных праблем на прыкладзе веласупольнасці.

#### Drupal-злёт

Drupal-злёт — мерапрыемства, мэтай якога з’яўляецца развіццё Drupal-супольнасці Беларусі. У 2011 годзе быў праведзены першы Drupal-злёт, які сабраў каля 70 IT-спецыялістаў. У 2012 годзе на Drupal-злёце было рэалізавана некалькі кірункаў: пераклад модуляў на беларускую мову, у межах хакатона створаны сайт некамерцыйнай ініцыятывы Niekropali.by.

#### Турнір Нефармалаў

Асобны праект і кірунак дзейнасці — развіццё лакальных супольнасцей. Турнір Нефармалаў прызваны актуалізаваць і развіць дваровы футбол сярод аматарскіх каманд.

#### Удзел у Руху адкрытых дадзеных

У 2014 г. «Фаланстэр» далучыўся да сусветнага Дня руху за Адкрытыя даныя для абмену досведам і абмеркавання бягучых падзей.

#### Філіял Творчыя Суполкі

Poster for open CC affiliate in Belarus
У жніўні 2014 года адбылося адкрыццё філіяла Творчых Суполак (Creative Commons) у Беларусі. «Фаланстэр» выступае як інфраструктурная арганізацыя філіяла. Філіял займаецца вывучэннем праблем, звязанных з аўтарскім правам, таксама магчымасці прымянення **Creative Commons**, **GNU GPL** і інш, таксаме папулярызуе выкарастанне публічнага ліцэнзавання твораў сярод аўтараў, праводзіць публічныя лекцыі па асновах аўтарскага права і афармлення розных прац у Сеціве.

Галерэя
-------

* 
* 
* 
* 
* 
* 
* 
*

Гл. таксама
-----------

* Арганізацыя Творчыя Суполкі
* Ліцэнзіі Creative Commons

Заўвагі
-------

1. ↑  Образовательные клубы молодежной организации Фаланстер: переступи через собственные стереотипы Архівавана 15 сакавіка 2016.
2. ↑  Пірацкі Цэнтр Беларусі **(нявызн.)**(недаступная спасылка). Архівавана з першакрыніцы 26 чэрвеня 2015. Праверана 10 лістапада 2013.
3. ↑
4. ↑
5. ↑  Білоруські, українські, молдовські та башкирські вікіпедисти зустрілися в Мінську **(нявызн.)**.  wikimediaukraine.wordpress.com. Праверана 5 красавіка 2016 года. (укр.)
6. ↑  Спрычыніцца да вопыту чалавецтва: у Мінску ахвотных вучаць пісаць артыкулы ў Вікіпедыю **(нявызн.)**.  eurobelarus.info/. Праверана 9 красавіка 2016 года. (бел.)
7. ↑  Вікіфікацыя ў Дзень ведаў **(нявызн.)**.  budzma.by/. Праверана 9 красавіка 2016 года.
8. ↑  Кто здесь правит? **(нявызн.)**.  zn.sb.by/. Праверана 5 красавіка 2016 года.(недаступная спасылка) (руск.)
9. ↑  Вікі-дзень у Фаланстэры(недаступная спасылка)
10. ↑  Валянтэры здалі ў друк беларускамоўны Вікі-дапаможнік **(нявызн.)**.  www.svaboda.org/. Праверана 5 красавіка 2016 года.
11. ↑  Распачаўся конкурс «ВікіВясна-2016» **(нявызн.)**.  budzma.by/. Праверана 5 красавіка 2016 года.
12. ↑  (недаступная спасылка)
13. ↑  Ці магчыма роварная ўтопія ў Беларусі? Архівавана 16 ліпеня 2013.
14. ↑  Я буду долго гнать велосипед? // 7 дней № 28 от 11 июля 2013 года(недаступная спасылка)
15. ↑  Фаланстер презентовал обновленную версию «Помощника велосипедиста» Архівавана 5 жніўня 2014.
16. ↑  Рэпартаж з Гародні. Радыё Рацыя
17. ↑  «Изменяй правила!». В Витебске презентовали «Помощник велосипедиста 2.0» Архівавана 5 сакавіка 2016.
18. ↑  Велосипедисты будут менять правила.
19. ↑  «Дапаможнік раварыста» едзе ў тур па Беларусі
20. ↑  Як размаўляць з чыноўнікамі і змяніць правілы для ровараў **(нявызн.)**(недаступная спасылка).  greenbelarus.info. Архівавана з першакрыніцы 24 чэрвеня 2019. Праверана 9 красавіка 2016 года. (бел.)
21. ↑  В Минске пройдет очередной Drupal-слет 15-16 декабря Архівавана 17 ліпеня 2014.
22. ↑  При поддержке энтузиастов Drupal запущена электронная база белорусских кладбищ Архівавана 7 лютага 2013.
23. ↑  (недаступная спасылка)
24. ↑  Відэа з Турніра Нефармалаў-3
25. ↑  Open data: якія сакрэты шукаюць актывісты ў публічных дакументах
26. ↑  День открытых данных в Минске Архівавана 25 сакавіка 2016.
27. ↑  Як адкрыць для беларусаў адкрытыя дадзеныя? Архівавана 5 сакавіка 2016.
28. ↑  Обновился сайт «Узнагароды Беларусі»
29. ↑  Презентация белорусского филиала Творческих Общин

Спасылкі
--------

* Афіцыйная старонка Архівавана 17 сакавіка 2020.
* Афіцыйная старонка на вікі сайта creativecommons.com
* Старонка праекта на сайце Фаланстэра Архівавана 4 сакавіка 2015.
* Старонка на краўдсорсінг пляцоўцы Талака Архівавана 4 кастрычніка 2014.